K O R R A L D U S

Haapsalu,							       31. oktoober 2012 nr 631

Kasutusloa väljaandmine Sadama tn 16 
ehitise kasutamiseks

Läbi vaadanud Haapsalu Linnavalitsusele SA Haapsalu Neuroloogilise Keskuse (registrikood 90008123) esindaja poolt 29.10.2012.a. esitatud kirjaliku taotluse nr 3294 Haapsalu linnas Sadama tn 16 kinnistul (katastritunnus 18301:004:0023) asuva ehitise (ehitisregistri kood 105001092) kasutamiseks kasutusloa saamiseks ning juhindudes ehitusseaduse §-dest 32-37, § 72, Haapsalu linna ehitusmääruse § 27, kohaliku omavalitsuse korralduse seaduse § 6 lg 3 p 1, § 30 lg 1 p 3, Haapsalu põhimääruse § 35 lg 1 p 2 ja haldusmenetluse seadusest Haapsalu Linnavalitsus

k o r r a l d a b :

1.	Ehitus- ja planeerimisosakonnal anda välja kasutusluba Haapsalu linnas Sadama tn 16 kinnistul (katastritunnus 18301:004:0023) asuva ehitise (ehitisregistri kood 105001092) kasutamiseks.
2.	Korraldus teha teatavaks ehitise omaniku esindajale korralduse koopia ja kasutusloa üle andmisega ning linnavalitsuse ehitus- ja planeerimisosakonnale (Reimo Reimer) ja maakorraldus osakonnale (Marju Kohtring).
3.	Korraldus jõustub teatavakstegemisest.
4.	Korraldust on õigus vaidlustada 30 päeva jooksul, arvates päevast, millal vaiet esitama õigustatud isik korraldusest teada sai või oleks pidanud teada saama, esitades vaide Haapsalu Linnavalitsusele haldusmenetluse seadusega vaidemenetlusele kehtestatud korras. Korralduse peale on kaebeõigusega isikul õigus esitada kaebus Tallinna Halduskohtule halduskohtumenetluse seadustiku §-s 46 sätestatud tähtaegadel ja halduskohtumenetluse seadustikus sätestatud korras.

Urmas Sukles								
Linnapea			Erko Kalev
			Linnasekretär